**Հավելված 1  
Հաստատաված է համայնքի ավագանու   
2025թվականի մայիսի 16-ի N որոշմամբ**

**Արարատ համայնքի 2026թ. բնապահպանական ծրագիր**

1. **Նախաբան**

«Ընկերությունների կողմից վճարվող բնապահպանական հարկի նպատակային օգտագործման մասին» 2001թ. մայիսի 15-ի ՀՀ օրենքի պահանջներին համապատասխան Արարատ համայնքին 2026թ․-ի համար հաշվարկվել է 35711000 ՀՀ դրամի սուբվենցիա, որով նախատեսվում է ՝

1. 3145000 ՀՀ դրամ՝ համայնքային բուժհաստատությունների՝ բժշկական նոր սարքավորումներով համալրման և վերազինման համար, այդ թվում՝

● դեֆիբրիլյատոր 1 հատ-1650000 ՀՀ դրամ․

● երակների երևակման սարք 1 հատ- 900000 ՀՀ դրամ․

● շարժական շտատիվ ներերակային ներարկումների համար 4 կեռիկով 20 հատ-440000 ՀՀ

դրամ․

● տոնոմետր մեխանիկական 4 հատ-28000 ՀՀ դրամ․

● գլյուկոմետր 1 հատ-7000 ՀՀ դրամ․

● օտոսկոպ 1 հատ-120000 ՀՀ դրամ։

1. 32566000 ՀՀ դրամ՝ փողոցային լուսավորության համակարգի կառուցում և վերակառուցում արևային և ԼԵԴ լուսատուներով։

Սույն ծրագիրը մշակելիս՝ համայնքապետարանն առաջնորդվել է Հայաստանի Հանրապետության վերոհիշյալ օրենքի 1-ին հոդվածի 2-րդ մասի, Հայաստանի Հանրապետության կառավարության 2023թ. օգոստոսի 24-ի թիվ 1421-Ն որոշման, Շրջակա միջավայրի նախարարի 2023թ․ սեպտեմբերի 4-ի «Ընկերությունների կողմից վճարվող բնապահպանական հարկից մասհանվող գումարների հաշվին իրականացվող բնապահպանական ծրագրերի մշակման կարգը սահմանելու մասին» թիվ 310-Ն հրամանի և ՀՀ վարչապետի 2025թ. հունվարի 16-ի N 36-Ա որոշման պահանջներով։

**2. Ծրագրի նպատակը**

Արարատ համայնքի 2025թ․-ի բնապահպանական ծրագրի հիմնական և գլխավոր նպատակը բնապահպանական և առողջապահական խնդիրների լուծման ապահովումն է։

Փողոցային լուսավորության համակարգի բարելավման նպատակով 2023-2024թթ․ Արարատ համայնքի ազդակիր բնակավայրերում բնապահպանական ծրագրով հատկացված 41376000 ՀՀ դրամով կառուցել և վերակառուցել է շուրջ 39126 գծմ արտաքին լուսավորության ցանց ԼԵԴ լուսատուներով, իսկ 2025թ․ նախատեսվում է կառուցել 17675 գծմ։ 2026թ․ բնապահպանական ծրագրով հատկացված 32566000 ՀՀ դրամով ևս նախատեսվում է շարունակել և ընդլայնել փողոցային լուսավորության համակարգի բարելալավումը, որը կազմում է շուրջ 23937 գծմ, որից 8440 գծմ-ը վերակառուցում է։ Վերակառուցման արդյունքում կտնտեսվի ամսական մոտ 3500 կՎտ էլեկտրաէներգիա և որոշակիորեն կնվազի ածխաթթու գազի արտանետման ծավալը։ Ծրագրի իրականացման արդյունքում ապահովվում է ազդակիր բնակավայրերի բնակչության թե´ անվտանգությունը և թե´ էլեկտրաէներգիայի խնայողությունը։

Համայնքի բնակչության բուժսպասարկման որակի բարելավման համար բուժհաստատությունները կարիք ունեն բժշկական նոր սարքավորումնեի համալրման և վերազինման։

**3. Ծրագրի իրավական հիմքերը**

Ծրագիրն իրականացվելու է Արարատ համայնքի վարչական տարածքում գործող ձեռնարկությունների կողմից արտադրական գործունեության հետևանքով շրջակա, այդ թվում՝ օդային ավազան վնասակար նյութերի արտանետման և սպառման թափոնների սահմանված կարգով տեղադրման, շրջակա միջավայր վնասակար նյութերի և միացությունների արտանետման համար բնապահպանական հարկից, համայնքին կատարված մասհանումների միջոցներով, առողջապահական նյութերի ձեռքբերմամբ։

**4. Ծրագրի շահառուներն ու մատուցվող ծառայությունները**

Ծրագրի շահառուներ են համարվում Արարատ համայնքի շուրջ 35680 բնակիչներ, տվյալ բնակավայրերում գործող հանրակրթական և նախադպրոցական ուսումնական հաստատությունները, Արարատի բժշկական ամբուլատորիան, Արարատ քաղաքի բժշկական կենտրոնը։

Ծրագրի իրականացման արդյունքում կբարելավվի բուժհաստատությունների ծառայությունների որակը, կբարելավվի և կընդլայնվի վարչական բնակավայրերի արտաքին լուսավորության ցանցը, կլուծվեն բնապահպանական, առողջապահական և սոցիալական որոշակի խնդիրներ։

**5. Ծրագրի խնդիրները և դրանց կապը**

Ծրագիրը ներառում է երկու բաղադրիչ՝ բնապահպանական և առողջապահական։ Ծրագրի իրականացման արդյունքում որոշակիորեն կնվազի ածխաթթու գազի արտանետման ծավալը, կապահովվի ազդակիր բնակավայրերի բնակչության ապահովությունը և էլէկտրաէներգիայի խնայողությունը, կբարելավվի բնակչության բուժսպասարկման որակը, բարենպաստ պայմաններ կստեղծվեն բնակչության առողջ ապրելակերպի և հանգստի կազմակերպման համար։

**6. Ծրագրի իրականացման եղանակը**

Ծրագիրը նախատեսվում է իրականացնել 2026 թվականին համայնքին հատկացվելիք 35711000 ՀՀ դրամ բնապահպանական վճարներից կատարվելիք մասհանման միջոցով։ Նախատեսվում է բարելավել և ընդլայնել Արարատ քաղաքի և ազդակիր վարչական բնակավայրերի արտաքին լուսավորության ցանցը, Արարատ քաղաքի բժշկական կենտրոնի, Արարատի բժշկական ամբուլատորիայի համար ձեռք բերել բժշկական սարքավորումներ (դեֆիբրիլյատոր, երակների երևակման սարք, շարժական շտատիվ ներերակային ներարկումների համար 4 կեռիկով, տոնոմետր մեխանիկական, գլյուկոմետր, օտոսկոպ) ։

**ՀԱՄԱՅՆՔԻ ՂԵԿԱՎԱՐ՝ ԱՍԼԱՆ ԱՎԵՏԻՍՅԱՆ**